"Татар җыры"ннан ФОТОрепортаж

	XIV халыкара эстрада фестивале “Татар Җыры 2013” нәтиҗәләр ясады. “Пирамида” күңел ачу үзәгендә концерт һәм “Алтын Барс” премиясе белән бүләкләү тантанасы узды. Фестиваль, гадәттәгечә, сәхнәдә иң популяр артистларны, ә залда татар эстрадасына гашыйк булган иң мәртәбәле тамашачыны җыйды.	 Фестивальне быел Г. Камал театрының танылган артисты Искәндәр Хәйруллин, “Tatar Radiosi” радиостанция четәрләре ди-джейлары Гөлназ Сафарова һәм Айваз алып барды.

ФестивальКазан аэропортында булган фаҗиганы искә алудан башланды.

Күптән түгел әбәпле, фестивальне кайгы белән уртаклашу сүзләренән башлап җибәрделәр. Татарстанның халык артисты Айдар Галимов “Кадерле җан” җырын башкарып, “Боинг” самолетында якыннарын югалткан кешеләрнең кайгыларын уртаклашты. Әлеге мизгелдә тамашачы фаҗигане үз йөрәге аша үткәреп, күбесенең күзләре яшьләнде.

Шуннан соң лауреатларны “Алтын Барс” премиясе белән бүләкләү тантансы башланды.

Беренче премияләр “Ел ачышы”, “2013 елның музыкаль ташкыны”, “Иң яхшы танцеваль проект”, “2013 елның романтик җыры”, “Иң яхшы альбом”, “Яшьләр проекты”, “Хит-парадлар лидеры”, “Иң яхшы автор башкаручы” номинацияләренә бирелде.

“Татар радиосының махсус бүләге” номинациясендә “Алтын Барс” премиясенә Илназ Баһ лаек булды, ә “TMTV каналының махсус бүләге” номинациясен Айдар Галимов яулады.

“Татар Җыры легендасы” номинациясендә Хәмдүнә Тимергалиева лауреат булды. Әмма үзенең бөтен гомерен татар җыры, татар эстрадасына багышлаган Татарстанның халык артисты Хәмдүнә апа өчен бу соңгы сюрприз булмады. Эстрадабызның “иң кызу” җырчысы Мөнир Рахмаев белән башкарган җырлары өчен “Иң яхшы дуэт” номинациясендә тагын бер “Алтын Барс” алды. Быел фестивальдә ике “Алтын Барслы” булу бәхете Хәмдүнә Тимергалиевага гына эләкте.

“Татар Җыры” фестивален эстрадабызның мэтрларыннан башка күз алдына китереп булмый. Салават Фатхетдинов, Хәния Фәрхи, Зәйнәп Фәрхетдинова,

Нәфкать Нигъматуллин, Рәсим Низамов иҗади сандыкларын тагын бер “Алтын Барс” белән тулыландырды.

Алар янәшәсендә ел саен тамашачы мәхәббәтен яулап өлгергән татар эстрадасының яшь җырчылары Гүзәл Уразова, Раяз Фасихов, Ландыш Нигмәтҗанова, Фирдүс Тямаев, Эльмира Сөләйманова, Илдар Әхмәтов, Алинә Сафиуллиналарның лауреат исеме алуы да күңелле вакыйга.

Икенче ел рәттән күп санлы тамашачыларның соравы буенча фестиваль заманча татар музыкаль “TMTV” телеканалы туры эфирында күрсәтелде. Фестивальгә килә алмаучылар “TMTV” телеканалыннан лауреатларны бүләкләү тантанасын, сәхнә артында калган иң кызыклы хәлләрне күрә алды. Дөнья буйлап туры трансляциядә фестивальне 901 000 кеше карады!

“Татар Җыры 2013” фестиваленең кадерле кунаклары Татарстан Республикасының мәдәният министры Айрат Сибгатуллин, Казан шәһәренең мэры Илсур Метшин, Президент аппаратының җитәкчесе Әсхәт Сафаров һ.б. килде.   Фото # 1  Фото # 2  Фото # 3  Фото # 4  Фото # 5  Фото # 6  Фото # 7  Фото # 8  Фото # 9  Фото # 10  Фото # 11  Фото # 12  Фото # 13  Фото # 14  Фото # 15  Фото # 16  Фото # 17  Фото # 18  Фото # 19  Фото # 20  Фото # 21  Фото # 22  Фото # 23  Фото # 24 
	---	
Татар җыры

	№ --- | 23.12.2013	


